# **הודעה בדבר פרטיות באתר אינטרנט מלח הארץ**

# מסמך זה (להלן: "**הודעת הפרטיות**") מסדיר את מדיניות הפרטיות באתר האינטרנט (להלן: "**האתר**") המופעל על ידי מלח הארץ בע"מ, מלח הארץ אילת בע"מ, מלח הארץ עתלית בע"מ וחברות נוספות מקבוצת מלח הארץ בע"מ (להלן, יחד: "**מלח הארץ**" או **"קבוצת מלח הארץ"**).

# על הגולשים או המשתמשים באתר (להלן: "**הגולשים**") לקרוא הודעת פרטיות זו לפני השימוש באתר ולפני העברת נתונים באמצעות האתר. הודעת פרטיות זו נתונה לשינוי בכל עת ולפי שיקול דעתה הבלעדי של מלח הארץ. שינוי בהודעת הפרטיות יהיה תקף ממועד פרסומו באתר.

# הנתונים המועברים אל מלח הארץ על ידי הגולשים לשם פניה למלח הארץ דרך האתר (כגון שם, טלפון, דוא"ל, תפקיד, סיבת הפנייה וכדומה) נאספים ונשמרים על ידי מלח הארץ. כמו כן, כחלק מתהליך הגלישה, עשוי האתר לאסוף גם מידע פאסיבי, כגון סוג דפדפן וכתובת IP, שאין בהם כדי לזהות את הגולש באופן אישי (כלומר, שמו וכתובתו), אלא אם פרטים מזהים נמסרו על ידי הגולש.

# בכפוף להסכמת הגולש, אם וככל שניתנה, נשמרים הפרטים הנמסרים על ידו גם כחלק ממאגר מידע רשום, כהגדרתו בחוק הגנת הפרטיות תשמ"א-1981 ("**חוק הגנת הפרטיות**"), שבעליו הינו מלח הארץ אילת בע"מ. הסכמת הגולש יכולה להתקבל בכל אופן חוקי, ולרבות באמצעות הבעת הסכמה בטופס ה"צור קשר" באתר.

# ככל שייאספו ויישמרו נתונים כאמור, מלח הארץ תנהג בהם בהתאם לכל דין. בעצם מסירת נתונים, מצהיר הגולש כי הנתונים שמסר הינם נכונים ומדויקים, וכן מביע את הסכמתו לכך שפרטים אלה יישמרו על ידי מלח הארץ כאמור לעיל.

# יובהר ויודגש כי אין מוטלת על הגולשים חובה חוקית למסור למלח הארץ מידע אודותיהם, ומסירת המידע מותנית ברצון הגולשים.

# נתונים שימסרו על ידי גולשים במהלך הגלישה באתר ישמשו לצורך מענה לפניות הגולשים ולטיפול בבקשות ושאלות הגולשים. כמו כן, מלח הארץ עשויה להשתמש בנתונים שנמסרו על ידי הגולשים באתר לצרכי משלוח דברי פרסומת או דיוור ישיר, אם נתקבלה הסכמתם המפורשת לכך, ובכפוף להוראות הדין. השימוש בנתוני הגולשים יעשה רק לצרכים שיווקיים ועסקיים של קבוצת מלח הארץ. כל גולש יכול לבטל בכל עת את מתן הסכמתו לקבלת פרסומת או דיוור ישיר כאמור בסעיף זה.

# מלח הארץ עשויה לשלב באתר קישורים לאתרים המופעלים בידי צדדים שלישיים אשר אינם בשליטתה או באחריותה ואינם מכוסים על ידי הודעת פרטיות זו.

# ככלל, מלח הארץ לא תמסור את הנתונים הנאספים מהגולשים לצדדים שלישיים שאינם חלק מקבוצת מלח הארץ, אך היא רשאית להעביר מידע סטטיסטי הנוגע לנתונים אלו (שאין בו כדי לזהות גולש מסוים או גולשים מסוימים באופן אישי). כמו כן, מלח הארץ תהיה רשאית להעביר את הנתונים האמורים לצד שלישי במקרים: (1) של מחלוקת משפטית בין מלח הארץ לבין הגולש המחייבת את חשיפת פרטי הגולש; (2) אם יש חשש כי הגולש ביצע פעולות המנוגדות לדין; (3) אם קיבלה מלח הארץ הוראה לפי דין מרשות מוסמכת להעביר את המידע לצד שלישי. בכל מקרה יובהר כי מסירת מידע בתוך קבוצת מלח הארץ (לרבות לידי גורמים שירכשו זכויות בעתיד בחברות שבקבוצה או בפעילותן, למשל כחלק מעסקת רכישה, מיזוג, שינוי שליטה או בדרך אחרת) לא תיחשב למסירת נתוני הגולשים לידי צד שלישי, ובלבד שהמקבל ייטול על עצמו את המגבלות, ההתחייבויות והזכויות המפורטות בהודעה זו, כפי שתהיינה מעת לעת.

# ככל שקיימת למאן דהוא זכות עיון מכוח הדין בנתונים הנאספים מן הגולשים באתר, הרי שניתן לפנות למלח הארץ באמצעות משלוח הודעה בכתב, העומדת בתנאים הקבועים בדין (ובפרט בתקנות הגנת הפרטיות (תנאים לעיון במידע וסדרי הדין בערעור על סירוב לבקשת עיון), תשמ"א-1981) אל: מלח הארץ, רחוב מלח הארץ 7, עתלית 30300, ישראל.

# מלח הארץ מיישמת באתר מערכות ונהלים לאבטחת מידע כגון: מערכת firewall ,מערכת זיהוי התקפות ואנטי-וירוס וכו' בעוד שמערכות ונהלים אלה עשויים לצמצם את הסיכונים לחדירה בלתי-מורשית למחשבי האתר, אין בכך בטחון מוחלט. לכן, מלח הארץ לא מתחייבת שהשירותים באתר יהיו חסינים באופן מוחלט מפני גישה בלתי-מורשית למידע המאוחסן בהם.

# על הודעת פרטיות זו יחול הדין הישראלי והיא תפורש לפיו. סמכות השיפוט הבלעדית ביחס למחלוקות שתתגלענה בקשר עם הודעה זו תהא מסורה לבתי המשפט המוסמכים היושבים בעיר תל אביב יפו.